User talk:Virginia T Sangma

BIKOTDILCHENGGIPA Dukchakbegipa Ma•gipa Veronica Apostolic Carmelko bikotchenggipa 1823 – 1906 Dukchakbegipa Ma•gipa Mary Veronica Nee Sophie Leeves, saksa Protestantrangoni Katholic mondolio nabolako mangipa,July16,1868 bilsio Apostolic Carmel dolko bikotchengaha Bayonne, France biapo. Ua Constantinople a•songo Isolna kengipa, English Anglican nambegipa nokdango October jani 1 tarik 1823 bilsio atchiaha. Uni pagipa Henry Daniel Leeves, Angelican pamong ong’e British officerangna aro sipai rangna  mongsonggipa toromo dilgipa ong•e Constantinople a•songo kam ka•achim, ua Oxford minggipao poraiaha aro ua saksa Protestant dolni pamong nokdangoni ong•achim, uni pagipa  Rev. William Leeves pamong ong•an baksana bilsi sotbongana (1779-1828) Angelican torom nokni Bristolni sambao Wrington minggipa bi•ap Somersetshire jolo  Rector ong•achim. Sophie ni ma•gipa, Marina Haultain British Sipai dolni dilgipa saksani de•mechik ong•achim aro uni mahari-madrangrang bang•batan sipai dolo napgiparang ong•achim. Uandaken Sophie uni ma•a-paa aro gipinrang gita ka•dongbegipa, chanchina changbegipa, kangal-cholgrina ka•sachakbegipa aro una agreba Isolo namen ka•dongbegipa aro Isolni kattana kasagipa ong•achim. Ua Nokgipani gisik-ka•tong senganiko aro una agreba mingnama gunrango dingtangmancha pattianiko man•gipa ong•achim.

Dambegipa Sophie, gisikni dilanichi uni bia ka•na mangsongsogimin sipai dolni dilgipa saksako jenan ua ka•sabeachim uko watgale Nokgipa Isol saksana jakgitile dangdike on•a an•tangko on•kangaha. Ua Angelican toromo saksa toromi onge, kangal-cholgri, m•agri-pagri aro dingtang dingtang dukko man•enggipa manderangna dakchakna an•tangko on•kangna skiha’achim indeba Nokgipa uko gipin kamona dilangskaha.

Ua poraina gisik nangbegipa aro kakketko chononin amsandigipa, Katolik toromni dakarikaniko nike namnikbeaha. Ua Niam Gitalko Greek kusikoniko poraianichi Jisu Rongtalgipa Eukaristiao dongchongmota ine be•beraan baksa ra•chakaha. Isol una be•beraani bilko uni bilsi 27 ong•ahaon on•aha jeko ua damgri ra•chakaha. Ua February jani 2 tarik 1850 bilsio Father Seagrave, SJ-ni jakchi Gesu-ni Malta minggipa gilja noko napolaha.

Uni janggi tanganio bi•ronganichi aro jaksrambee an•tangko on•kangani toromojanggi tangna gita okamaniko ra•chakaha. Ua St. Joseph of the Apparition dolo Syros minggipa bi•apo napaha, ua uni skanggipa ku•mikchetaniko September jani 14 tarik, 1851 bilsio dakaha aro ua Sister Mary Veronica  ine bimungko ra•aha. Uni batanggimin salrango toromo janggitangani aro ning•tuebianian uko be•beraanio bilakbatataha.

St. Joseph dolni saksa Sister ong•e, Sister Veronica skianiko dakaha, skanggipa ua Sryros minggipa bi•apo skigipa dake kamko ka•aha aro uni ja•mano ua Athens-ni damgri kuligipa skulo skiaha jeon ua kangal-cholgrirangko namen kasabeachi nirok-simsakachim. Unon ua saa-ding•a man•gipa manderangna aro kangal man•e cha•a darangkoba mikkang niteani gri dakchakna be•en-bimangtangni an•senganiko done sakgipanrangni namgnina sal wal an•tangko on•kangaha. Ua aganaha, “ bangbata somoion Nokgipa Isol angna ka•sachakani bilko on•aha sagiparangna Sakrament-ko ra•chakatna ,je mangan toromni dakchakanina ka•dongani gri janggi galgenchim.” Uni ja•mano uko Superior dake ma•gri-pagri branggipa-sretgipa manderangko nirok-sandianiko dakna Greece a•songo Piraeus minggipa biapona watataha, uni ja•mano Brittany-ni Tremorel minggipa chonbegip a•songo jean France a•songo ong•achim unona watatskaaha. Una agreba uko Convent aro skulni incharge dake donataha. Ua biapo ua nurse dake sana-banani samrangko banga’a asongo aro sepang jolo dongenggipa songrangnaba palachim aro sana-bananiko dakachim maina ua b•iapo doctor dongjachim adita chel•begipabi•apona agre.

Mother Veronica gisiko nangbee aro ka•saan’ gape bilakbee Indiao Missionary-ni kamko ka•na sikbegiga saksa ongachim, unon uko ua dolna dongchakna gita Malabar Coast-ni Calicut minggipa bi•apona 1862 bilsio watataha. Ua ianon ong•engipa sal somoini chin ba obosta-a•sel ong•anirangko nigrike pilak napolgimin manderangni toromo olgroke janggi tangenggiparangko ku•cholsan ong•e Katholik bebera•aniona rimbapilna nangchongmota ine nikaha. Ua apsan somoio, India a•songni West Coastni Carmelite Bishop-rangko Carmelite Sister-rangna Missionary ong•e kamko ka•na skianiko nanga ine donataha. Mother Veronica Carmel dolo napna gisikoniko knae draatako man•ani ja•mano Isolni namnikaniko Father Ephrem OCD-ni dakchakanichi jean Parish Priest ong•achim uni dingtangmanchagipa dol Congregation of Third Order Regular of Active Carmelites for the Missions ingipa dolko abachengna mangsongaha. Mongsongbate ua toromo olgroke janggi tanggiparangko aro dingtangmancha chadame me•chikrangko toromo kimkime bebera•atna lekka bidachi aro sninggiparangni kamko daksningachi toromo bebera•aniko bariataniko dakna mangsongaha.

Maibakai, ua uni mangsonganiona sokna skang dingtang dingtang nengnikanirangko chagrongaha. Ua uni dolko watgalna namen nengnikachim jenan ua namen ka•sabeachim aro jean una namen ka•saskaachim. Jensalo ua Isolni namnikaniko parakaha, Mgr Bernabo, St. Joseph dolni Cardinal Protector of Sisters Rome-na, unon –ua uko Isol mamung saloba dakgualja ba daksretja uni gimin jeo na•a skang dongachim ua apsanon dongkuaibo ine aganaha. Uni Superior General jean uko gima•atna sikjachim ua uko Novice-rangko nirokgipa dake donaha.Ia’n chim Isolni rama,maina ua Arab Postulant Mariam(Rontalgipa Mary Of Jesus Crucified) jeko St.Joseph Sisterni dolrang nokchakjaha,ua un baksa Carmel ni Pau mingipa o na re’angpana manaha aro Ningachi dongipa(Cloistered) saksa Carmel Sister ongaha.

Bon•kamao, Mother Veronica uni dolko 1867 bilsini May jao dukko watte ua Carmel ni Pau minggipa dolo napskaaha jedakode Carmelni gunrang,gisik aro bewal rangko ski’e rana manpana gita. Ua Novitiate aro First Profession ba skanggipa ku•mikchetaniko matchotahaon Father General Discalced Carmelites rangni, uko gital dolna niamrangko tarichina gita uko ge•etaha. Ua kamko matchotani ja•mano ua uni ka•sabegipa Carmel ni Pau-ko wate uni dolko a•bachengna gita gipin bi•apchi rejitangaha. Chu•sokani gri ong•e ua jadokna kingking bi•ap damsaoni damgipinona re•rorona gita nangaha. Bon•kamao agansokna ampilgijagipa duk aro neng•nikanirangko chake Isolo kimkimbebera•e dondikgija sandiani ja•mano ua Bayonne minggipa bi•ap France a•songo Apostolic Carmelko July jani 16 tarik 1868 bilsio Rev. Father Dominic OCD, Superior General aro unbaksana Mgr. La Croix jean Bayonne-ni Bishop ong•achim uamangni dakchakanichi bikotaha. Skanggipa sakgittam Apostolic Carmelites-ni dolrang India-ona 1870 bilsini Novemberni 19 tariko sokbachengaha aro bilsi gipino sakgni dolo napdapaha. Uamang Mangalore Diocese-ni je bi•apon Bishop Marie Ephrem OCD., nirokengachim uano abachengataha. Uamang dingtang dingtang nengnikanirang donggenchimoba aro rakbe•e kam ka•na nanggenchimoba ka•dongbe•e Isolni Nama Kattako parake gipatanio chu•sokgipa ong•aha. Ua dolko bikotdilchenggipa Mother Veronica antangni watatgipa sisterang baksa Indiaona rebana sikbechimoba,Bayonne-o dongkame Indian Missionona watatna gita bang•bata Sister-rangko skie tarisona ong•e  Indiaona re•bana gita man•jaha.

Ja•mano dingtang dingtang nengnikanirangchi aro darangniba dakchakaniko man•anigri ong•e Mother Veronica Bayonne-o donggipa convent-ko 1873 bilsio dontongatna nangao ga•akaha. Ua bilsi 50 gapahaon Ningo dongipa(Cloistered) Carmel ni Pau-ni dolo naptaiaha aro ia chango Novice Solemn Profession-ko 1874 bilsini November 21 tariko ra•chakaha aro Sister Marie Therese of Jesus ine bimung deaha. Apsan somoio gitalbegipa dol Indiao ja•dil su•e agansokpilgija nengnikanirang donggenchimoba silroroskaengachim.

1875 bilsio sakchikung Carmelite doloni Ningo dongipa(Cloistered) Pau-oni Mother Veronica aro Rontalgipa Mary of Jesus Crucified, uamang Bethlehem-o abachengataha jeon ua bilsi chignina dongachim. Sister Mary of Jesus Crucified-ni siani ja•mano ua bang•a neng•nikanirangko, agansokna ampilgija dukrangko chakna nangaha aro Isolan uko watgalaha gita chanchiman•pilaha.Kakket bebera•gipa ong•genchimoba aro Kamal ni dakchanichiba ua ka’dimeaniko man•jaengachim. Bon•kamao Isol una tom•tomaniko Mgr. Bracco saksa Jerusalemni skotong ba dilgipani jakchi man•aha jean uko Isolni on•gimin dukrang ong•a ine ra•chakna dakchakaha aro uko Bethlehemko wate Carmel ni Pau-ona reangpilna gita dakchakaha.

Bilsi chiskuna kingking ua Carmel ni Pau-o katchae aro tom•tome somoi salrangko re•ataha. Ua somoimitingo manderangna sontol ong•e dangdike on•aha aro Isolo sepange janggitangna dakchaha jean uni janggitanganio gamchatbatgipa ong•achim. “Anga antangde gimanasiaha indiba Isol aro uni ka•sachakani pangna jol dongkama” ine ua aganaha. Uni mangimin olakiani bil, unbaksana uni toromo kimkim ong•e bebera•anian uko chakchikbegipa ka•tong aro sontol ong•aniko bariataha. Ua dondikgija aro an•tangko on•kange pangnan Indiao kam ka•enggipa Sister-rangna bi•chakaha, jemangnan ua namen ka•sabeachim aro pangnan chel•beao donggenchimoba golpogrikrongachim. Uni janggitanganiko ua Ka•sabegipa Isolna chu•soksrange 1906 bilsini November 16 tariko sianichi pakwataha. Mother Veronica Isolni kattako knatimgipa aro manigipa, Isolo bi•ronggipa aro rongtalgipa kominiono Jisu dongchongmota ine beberagirangoni saksa ongachim. Ua gisik katong gimikchi Jisuni chisolo duk chakagita chacha antangni janggi tangao antangko mande skarangna on•kange dangdikgipa saksa onga•chim, mangsongbate mechik bisarangna poria skie  gadangrangko tangdoate Jisuko jarikna aro saksa sakgipina ka•sae dangdikgrike onna skie rongachim. Jisuko jegalgipa rang baksaba ua Isolo bianichi meli nangrime janggi tangna mangipa aro chusokgipa ongachim. July jani 16, 1999 bilsio Mother Veronicako saksa rongtalgiparang baksa Katholik Mondolio Rongtalgipa ine  chanpachina gita kam ko abachengaha Rev. Dr. Ignatius Paul Pinto, Bangaloreni Archbishop ni uiatanichi Apostolic Carmel Generalate Bangalore o. July 9, 2014 bilsio Pope Francis Mother Veronicako Venerable ba Mandera’na kra’agipa onga ine parakataha.

September 2019
Hello, I'm Titodutta. I wanted to let you know that one or more of your recent contributions to Garo people have been undone because they did not appear constructive. If you would like to experiment, please use the sandbox. If you have any questions, you can ask for assistance at the help desk. Titodutta (talk) 11:39, 30 September 2019 (UTC)